
ГЕОРГИ МИЛАНОВ
Кмет на община Иваново




П Р О Т О К О Л
	Днес 07.10.2026 г. в 10,30 часа комисия в състав:
Председател: Калина Драфилова – гл. експерт в отдел ОСЗЗГЕ, Дирекция СА;
     Членове: 1. инж. Иван Кръстев – лицензиран лесовъд, лице по чл. 181, ал. 2 от ЗГ;
	           2. Кремена Георгиева – юрисконсулт в отдел ПНО, Дирекция АПОФУС;
                       3. Здравка Гунчева – Неделчева -  гл. експерт в отдел ОСЗЗГЕ, Дирекция СА;
                       4. Божана Тодорова – мл. Експерт в Дирекция АПОФУС,	 
	назначена със заповед № РД 09-479/25.09.2026 г. на кмета на община Иваново се събра на публично заседание в 10,30 часа, в Заседателната зала, ет. 3 на административната сграда на общината със задача: провеждане на търг с тайно наддаване за продажба на стояща дървесина на корен от обект № 21-3 по реда на Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти (наричана за краткост „Наредбата“), открит със заповед № РД 09-461/15.09.2026 г. на кмета на община Иваново.
	На комисията бе представен „Регистър на закупена документация и подадени оферти“ като от същия е видно, че е подадено заявление за участие от един кандидат, а именно: „Гораинвест“  АД с вх. № 53-3934-2#1/01.10.2026 г. в 10:16 часа, със седалище и адрес на управление: гр. Русе, бул. „Тутракан“ № 49А, представлявано от управител Валентин Стоянов Новаков. Г-н Новаков присъства на търга и се легитимира пред комисията с документ за самоличност.
	Членовете на комисията попълниха декларации по чл. 60, ал. 5 от Наредбата - общо 5 (пет) броя, представляващи неразделна част от настоящия протокол.
	Председателят на търга обяви предмета на търга, неговата начална цена и се пристъпи към проверка за допустимост на подадените от кандидата документи.
Комисията установи, че пликът с офертата е запечатан и с ненарушена цялост. В него кандидатът е представил всички изискуеми документи, оформени според изискванията на тръжната документация, с оглед на което ДОПУСКА до участие „Гораинвест“ АД.
	Председателят на комисията отвори плика с ценовото предложение и оповести предлаганата от участника цена за обект № 21-3 е 58786,00 € лв. (петдесет и осем хиляди седемстотин осемдесет и шест евро), без ДДС. Предложената цена е равна на  началната тръжна цена на обекта без ДДС – 58786,00 € лв. (петдесет и осем хиляди седемстотин осемдесет и шест евро), с оглед на което и на основание т. 7.9 от тръжните условия „Гораинвест“ АД се обявява ЗА СПЕЧЕЛИЛ търга за сумата от 58 786,00 € лв. (петдесет и осем хиляди седемстотин осемдесет и шест евро) без ДДС, 70 543,20 € (седемдесет хиляди петстотин четиридесет и три евро и двадесет евроцента) със ДДС.
	На основание чл. 9а, ал. 8 от Наредбата, внесената от участника гаранция за участие в размер на 2939,00 € (две хиляди деветстотин тридесет и девет евро) ще служи за частично изпълнение на задължението за внасяне на гаранция за изпълнение.
Неразделна част от настоящия протокол са:
· Регистър на закупена документация и подадени оферти;
· декларации по чл. 60, ал. 5 от Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти – 5 броя;
· плик с вх. № 53-3934-2#1/01.10.2026 г., съдържащ офертата на „Гораинвест“ АД;
Настоящият протокол е изготвен в един екземпляр и се предава на кмета на община Иваново, за утвърждаване, заедно с цялата документация, събрана в хода на провеждане на търга.

